cyanic-selkie/wikianc huggingface dataset:
אריה צאבו
אירועי תקיפה
פרסומם של אריות צאבו בא בעקבות ההתקפות שלהם על בני אדם. בעת בניית קו הרכבת של קניה-אוגנדה בשנת 1898, החליט הצבא הבריטי לבנות מסילה בין נמל מומבסה לניירובי, ואחד מגשרי המסילה היה מיועד להיבנות מעל נהר צאבו. במהלך העבודות על המסילה, תקפו והרגו בלילות שני אריות צאבו באופן שיטתי את הפועלים ההודים שבנו את המסילות. כל אמצעי המניעה כדוגמת גדרות קוצים, הבערת מדורות ושמירה הדוקה לא הועילו, והאריות היו מגיעים עשרות פעמים וגוררים את קורבנותיהם מתוך האוהלים. ההתקפות הסלימו באופן דרמטי, עד כדי כך שעבודת הבנייה הופסקה לגמרי משום שהפועלים פחדו לצאת לעבוד, ובעקבות כך נגרם נזק כספי גדול לצבא. על פי דיווחים נהרגו בסביבות 128–140 אנשים בפחות משנה, אף על פי שבמסמכי חברת הרכבת רשומים רק 28, ככל הנראה היו שאר הקורבנות מהכפרים המקומיים באזור. הקולונל ג'ון פטרסון, שנשלח על ידי הצבא הבריטי לפקח על הבנייה, בילה באזור עשרה חודשים עד שהצליח למצוא ולצוד את השניים הללו. הפרט הראשון ניצוד בליל ה-9 בדצמבר 1898, ואילו הפרט השני ניצוד באחד מהבקרים של תחילת 1899. על פי תיאורו של פטרסון, בציד השני הוא כמעט ונפגע על ידי האריה הפצוע. שני האריות היו גדולים וארוכים במיוחד, ונדרשו שמונה אנשים כדי לסחוב את גופתם למחנה. ההתנהגות של אריות אלו הייתה חריגה מאוד, והועלו מספר תאוריות מה גרם להם לתקוף אנשים באופן נרחב: אוכלוסייה מדולדלת של טרף, קבורה רשלנית של המקומיים שגרמה לאריות ולאוכלי בשר נוספים לטעום בשר אדם, ואולי גם בשל מסלול של סוחרי עבדים שעבר באזור אשר תרם למספר לא מבוטל של גופות עבדים תשושים. פטרסון דיווח שראה באזור מקרים רבים של שרידי אדם שלא נקברו וקברים פתוחים, והוא שיער שהאריות אשר היו רגילים למצוא טרף באופן קל הפכו את בני האדם בסופו של דבר למקור המזון העיקרי. באחת מהגולגלות של אותם אריות נמצאה שן פגומה שהייתה עשויה להפריע לפרט לצוד. עם זאת התאוריה האחרונה מסבירה את התנהגותו של הפרט הראשון בלבד, ופטרסון בעצמו הכחיש זאת וטען שהוא פגע בשן.
ספיידרמן בקולנוע
ספיידרמן, דמות קומיקס של גיבור על שנוצרה על ידי סטן לי וסטיב דיטקו ושהופיעה בחוברות קומיקס בהוצאת מארוול קומיקס, הופיעה בעשרה סרטי לייב אקשן מאז שהופיעה לראשונה בשנת 1962.
בפברואר 2015, אולפני מארוול הודיעו שספיידרמן ייקח חלק ביקום הקולנועי של מארוול, עם סרט סולו שמתוכנן לשנת 2017. כחודש לאחר מכן אושר שדמותו תופיע ב"קפטן אמריקה: מלחמת אזרחים". בשנת 2017 יצא סרט הקולנוע "ספיידרמן: השיבה הביתה" בבימויו של ג'ון וואטס ובכיכובו של טום הולנד כספיידרמן ובשנת 2018 יצא הסרט החדש ספיידרמן: ממד העכביש. בשנת 2019 יצא הסרט ספיידרמן: רחוק מהבית. בשנת 2021 יצא הסרט ספיידרמן: אין דרך הביתה. בשנת 2023 יצא הסרט החדש:"ספיידרמן: ברחבי ממדי העכביש".
בשנת 2023 הכריזו שיהיה שמות לכל טרילוגיה; טרילוגיית ספיידרמן הראשון (שנים 1979 -1977), טרילוגיית ספיידרמן השני (שנים 2002–2007), טרילוגיית ספיידרמן השלישי (שנים 2012–2014), טרילוגיית ספיידרמן הרביעי (שנים 2017–2021) וטרילוגיית ספיידרמן החמישי (שנים 2018–2024).
RTFM
על מנת להימנע משימוש במילה Fucking הנחשבת לגסה הוצעו לביטוי מספר חלופות אפשריות:, "Read The Flaming Manual" או "Read The Freakin' Manual".
שקנאי פרואני
שקנאי פרואני (שם מדעי: Pelecanus thagus) הוא מין במשפחת השקנאיים. מצוי בחופה המערבי של אמריקה הדרומית שלחופי האוקיינוס השקט במרכז צ'ילה, דרום פרו ולעיתים נדירות מופיע גם לחופי אקוודור.
ספיידרמן בקולנוע
ספיידרמן המופלא (2012)
הסרט החדש יצא לאקרנים ב-30 ביוני 2012, לאחר שצילומי הסרט נערכו בלוס אנג'לס וניו יורק בין דצמבר 2010 לאפריל 2011. עם תסריט מחוספס ועכשווי שהושווה ל"באטמן מתחיל" של כריסטופר נולאן, הסרט הפך לשובר קופות וקיבל ביקורות חיוביות ולהכנסות של 752 מיליון דולר.
ספיידרמן: השיבה הביתה (2017)
ב-23 ביוני 2015 הוכרז רשמית שהשחקן הבריטי הצעיר טום הולנד יגלם את ספיידרמן בסרט משלו בבימויו של ג'ון וואטס, וכי הוא יופיע לראשונה בסרט "קפטן אמריקה: מלחמת אזרחים". ג'ון פרנסיס דיילי וג'ונתן מ. גולדשטיין נשכרו כתסריטאים לסרט הצפוי. בסרט ספיידרמן הצפוי לוהקו טום הולנד כספיידרמן, זנדאיה לוהקה לתפקיד נשי ראשי ומריסה טומיי לוהקה לגלם את הדודה מי.
יקום ספיידרמן של סוני
לפני ההסכם בין מארוול לסוני, סוני פיתחה מספר סרטי ספין-אוף שמבוססים על דמויות מהיקום של ספיידרמן. בעקבות העסקה, פיתוח הסרטים נגנז, כדי להתמקד בעסקה עם מארוול. במרץ 2016, סוני הודיעה על המשך פיתוח הסרט המבוסס על דמותו של ונום, כאשר הסרט יתקיים ביקום משלו, הנפרד מהיקום הקולנועי של מארוול. במאי 2017 סוני הודיעה כי ונום יהווה כסרט הראשון ב"יקום ספיידרמן של סוני". במהלך החודש המפיק קווין פייגי ציין כי אין למארוול תוכניות לערב את ונום ביקום הקולנועי, מאחר שהסרט הוא פרויקט בלעדי של סוני, אך איימי פסקל הודיעה כי סוני מעוניינת שהסרטים החדשים שלהם יתרחשו ב"אותו עולם" של "ספיידרמן: השיבה הביתה", כשהיא מתארת אותם כ"תוספת" לעולם הזה.
ספיידרמן: שנה ראשונה
בשנת 2023 הכריזו כי יצא או סדרה או עונת המשך שקוראים לה:"ספיידרמן: שנה שנייה".
חפיר
כדי לחצות את החפיר בעת מצור או ניסיון כיבוש השתמש האויב בגשרים מתקפלים. בתחילה היו אלה גשרים פשוטים מעץ, שהצד המתגונן יכול היה להשמידם בקלות. לאחר מכן נעזרו בגשרים מתקדמים יותר למעבר. שיטה נוספת לחציית החפיר הייתה סתימתו בחול, אבנים וחצץ בקטע מסוים.
שימושים נוספים
בחפיר משתמשים גם בגני חיות רבים, כדי להפריד בין בעלי החיים וכדי להפריד בין המבקרים לכלובים של חיות מסוכנות.
מודסט אמבאמי
מודסט אמבאמי (בצרפתית: Modeste M'bami; 9 באוקטובר 1982 – 7 בינואר 2023) היה כדורגלן קמרוני ששיחק בעמדת הקשר האחורי.
קריירת מועדונים
בשנת 2014 חתם אמבאמי במיונאריוס מליגת העל הקולומביאנית. בהמשך השנה חתם בלה האבר מליגת המשנה הצרפתית, במדיה סיים את הקריירה.
קריירה בינלאומית
ב-17 במאי 2002 הבקיע אמבאמי את שער הבכורה שלו בנבחרת, בהפסד 2-1 לנבחרת דנמרק במשחק ידידות.
בסך הכל ערך אמבאמי 37 הופעות במדי הנבחרת, בהן הבקיע שלושה שערים.
סטיינון ולדיס אוסקרסדוטיר
סטיינון ולדיס אוסקרסדוטיר (באיסלנדית: Steinunn Valdís Óskarsdóttir; נולדה ב-7 באפריל 1965) היא פוליטיקאית איסלנדית. בעבר כיהנה כראש עיריית רייקיאוויק, ובשנים 2007 עד 2010 היא הייתה חברת הפרלמנט האיסלנדי מטעם מפלגת הברית הסוציאל-דמוקרטית.
Impact Wrestling Hard To Kill
תשעה קרבות התנהלו באירוע. בקרב המרכזי, טסה בלנצ'רד ניצחה את סמי קאליהן בקרב בין מגדרי וזכתה באליפות העולם של אימפקט, מה שהפך אותה למתאבקת הראשונה בהיסטוריה אשר זוכה באליפות עולם גברית.
אלפרדו בנסאודה
קורות חיים
פרופ' אלפרדו בנסאודה נפטר ב-1 בינואר 1941. הוא מונצח בפורטוגל בדרכים שונות, ורחוב קרוי על שמו בליסבון. בתו הייתה מתילדה בנסאודה (1890-1869) שהייתה לאישה הראשונה בפורטוגל להתמחות באגרונומיה לאחר שהשלימה תואר דוקטור באגרונומיה בסורבון.
מסיבת ארוחת הערב
המיצב "ארוחת הערב" הורכב משלושה שולחנות ארוכים, אשר סודרו בצורת משולש. כל שולחן הוקדש לדמויות הקשורות לעידן בהיסטוריה האנושית - מן התקופה הפרהיסטורית ועד לתקופת האימפריה הרומית, מעליית הנצרות במאה ה-4 לספירה ועד למאה ה-17 והדמויות בשולחן השלישי קשורות לתקופה המהפכה האמריקאית ועד למאה ה-20. על כל שולחן הונחו 13 מערכות כלי אוכל, אשר הוקדשו לדמותה של אחת מן הדמויות הנשיות (סה"כ 39 מערכות). כל מערכת כללה מפית ועליה נרקם שמה של הדמות, צלחת חרסינה מעוטרת ועליה דימויים יוניקיים, של איבר מין נשי, גביע יין וסכו"ם. ברצפת החדר שולבו שמותיהן של 999 נשים נוספות.
תגובות
העבודה הוצגה לראשונה ב-1980 וזכתה לתגובות מעורבות. לוסי ליפארד (Lucy Lippard), סופרת ומבקרת אומנות כתבה שהעבודה פורצת דרך ודוגמה מצוינת לעשייה פמיניסטית. תגובות דמות, מהללות, נשמעו ממבקרי אמנות נוספים. מקביל, מבקרים אחרים ביקרו את העבודה ומבקר האומנות של "הניו יורק טיימס", באותה התקופה, טען שהעבודה קלישאית והמיצב אינו אמנות טובה.
אדמת
אדמת (שם מדעי: Rubella, שתרגומה הוא "אדום קטן", ומכאן שמה "אדמת"; או German Measles) היא מחלה הנגרמת בידי נגיף האדמת. ילדים מחלימים ממנה בקלות רבה יותר ממבוגרים. בנוסף, היא מסוכנת מאוד לעוברים.
השלב הקליני
כאשר יש חשש שמישהו חלה באדמת עקב הסימנים בבדיקתו הגופנית מאשרים את האבחנה בעזרת זיהוי נוגדנים כנגד הווירוס בבדיקת הדם שלו. נוגדנים כנגד הווירוס יכולים להימצא בכל אחד שחוסן כנגדו, אך ניתן להבחין בין הדבקה ישנה לחדשה לפי סוגי הנוגדנים, ושיטה זו מאפשרת להבדיל בין זיהום בעבר הרחוק ובין זיהום שמתרחש כרגע.
בדיקות טרם היריון ובמהלכו
נשים שמתכננות להיכנס להריון, או נשים בתחילת ההריון, נדרשות לבצע בדיקת דם לזיהוי נוגדנים לאדמת. אצל כ-10% מהנשים, על אף שחוסנו בעבר נגד אדמת, רמת הנוגדנים תהיה נמוכה והן תידרשנה לקבל חיסון נוסף.
תסמונת אדמת מולדת
לפיכך, כל הנשים חייבות לעבור בדיקה יזומה שתאשר חיסון נגד נגיף האדמת, לפני ההיריון, או ממש בתחילתו, ולהתחסן במידת הצורך שלושה חודשים לפחות לפני הכניסה להריון.
סקובי-דו (סרט)
בסרט מככבים פרדי פרינז ג'וניור, שרה מישל גלר, מת'יו לילארד, לינדה קרדליני וניל פאנינג כקולו של סקובי-דו.
דגי-מקור
דגי-מקור (במקור Billfish) הוא שם כולל לדגים ממשפחות דגי-חרב ומפרשניים, המאופיינים בלסת עליונה ("מקור") מאורכת דמוית חרב או רומח.
מאפיינים
בשל גודלם הרב, יופיים והאופי הלוחמני של הגדולים שבהם (בעיקר דג-החרב) הם הפכו לדגים נחשקים ומבוקשים בדיג ספורטיבי, גם בשל האתגר הקשה והיוקרתי שהם מציבים לדייגים חובבים.
במחצית השנייה של המאה ה-20 חלה ירידה דרסטית בכמות דגי-המקור עקב דיג מסחרי-תעשייתי בקנה מידה עצום, שנעשתה הן בעזרת מערכי חכות הכוללים אלפי קרסים לאורך קילומטרים, וכן בעזרת רשתות דיג ענקיות. בשיטות דיג אלו לא נלכדים רק דגים בוגרים וגדולים, אלא גם דגים צעירים וקטנים שטרם הספיקו להתרבות ולהעמיד צאצאים. פגיעה בדגים אלה היוותה מכה קשה לאוכלוסיות רבות של דגים. האיסור על מכירת דגים שקטנים ממשקל 35 ק"ג לא הועיל כי הדייגים במקום למכור את הדגים הקטנים פשוט זרקו אותם, אך הם עדיין נלכדו ומתו. בסוף המאה ה-20 הוטלו הגבלות נוספות על דיג תעשייתי, כולל סגירת מספר אזורי גידול המשמשים דגי-מקור לרבייה לדיג, ובזכות כך הביאו להתאוששות באוכלוסיות דגי המקור.
בלגיה
פוליטיקה
הפרלמנט הפדרלי מורכב משני בתים: הסנאט ובית הנבחרים. הראשון מורכב מנציגים משלוש רמות הממשל, שנבחרים בשיטות שונות, והוא כולל גם נציגים סמליים, חסרי זכות הצבעה - צאצאיו הישירים של המלך. מ-2013 אלה ארבעת ילדיו של המלך פיליפ. בית המחוקקים מורכב מנציגים של 11 המחוזות, שמיוצגים באופן יחסי. המגמה הנוכחית בבלגיה היא העברת סמכויות מהשלטון המרכזי לשלטון האזורי.
חלוקה לאזורים, פרובינציות וקהילות
בלגיה מחולקת לשלוש קהילות עיקריות: הקהילה הפלמית, הקהילה הוולונית והקהילה דוברת הגרמנית. במקביל, בלגיה מחולקת לשלושה אזורים פדרליים שונים: 1. בריסל, מחוז הבירה, 80% מהתושבים דוברים צרפתית ובמחוז ישנה גם קהילה דוברת הולנדית. רשמית זהו מחוז דו-לשוני. אוכלוסייה: של 980,000 תושבים. 2. פלנדריה (בירה: בריסל), רוב התושבים דוברי הולנדית, אוכלוסייה: 6,000,000 תושבים. מורכבת מחמש פרובינציות: 3. ולוניה (בירה: נאמור), רוב התושבים דוברי צרפתית ומיעוט קטן דובר גרמנית, אוכלוסייה: 3,360,000 תושבים. מורכבת גם היא מחמש פרובינציות:
פיצ'י (פסטה)
הבצק עשוי בדרך כלל מקמח ומים בלבד. הוספת ביצה היא אופציונלית, והיא נקבעת על פי מסורות משפחתיות. לחלופין, ניתן להשתמש בתרד קצוץ דק או מגורר במקום מים.
מרדדים את הבצק ליריעה שטוחה ועבה, ואז חותכים לרצועות.
בניגוד לספגטי או מקרוני, פסטה זו אינה אחידה בגודלה ויש לה סוגים שונים של עובי לאורכה.
ג'ון בארי
ביוגרפיה
בארי נישא ארבע פעמים. שלושת נישואיו הראשונים עם: ברברה פיקארד (1959–1963), השחקנית ג'יין בירקין (1965-1968) וג'יין סידי (1969–1971) הסתיימו בגירושין. ב-1978 נישא ללורי לה היה נשוי עד יום מותו ב- 30 בינואר 2011. לבארי היו ארבעה ילדים; מנישואים מספר 2,1 ו-4 (אחד מכל אישה) וילד אחד מאולה לרסון איתה חי תקופה מסוימת בשנות ה-60.
אפץ
יהודי אפץ
לאחר מלחמת העולם השנייה חזרו כ-15 משרידי הקהילה היהודית לכפר, אך לא הצליחו לחדש את החיים היהודיים. בניין בית הכנסת ניזוק קשה במהלך המלחמה וספרי התורה אבדו. בני הקהילה התפזרו תוך כמה שנים ובשנת 1962 כבר לא ישבו יהודים באפץ.
יחסי הונגריה–רוסיה
יחסי הונגריה–הפדרציה הרוסית
מאז 1991, היחסים בין הונגריה לרוסיה השתפרו ללא הרף. בעקבות ההתערבות הצבאית הרוסית באוקראינה בשנת 2014, דחה ראש הממשלה ויקטור אורבן את הסנקציות הרוסיות למרות לחץ האיחוד האירופי.
הבשן
גאוגרפיה
הרמה השטוחה מתאפיינת בתנובה חקלאית גבוהה, הן בשל פוריותה והן בשל כמות מאגרי המים בשטחה.
אנדרי אמלריק
ביוגרפיה
בתקופת לימודיו התיכוניים גילה אמלריק חוסר מנוחה, הוא נהג להיעדר מן הלימודים וסולק מלימודיו לפני השלמתם. למרות זאת, התקבל לאוניברסיטת מוסקבה ובשנים 1959–1963 היה סטודנט בפקולטה להיסטוריה. אמלריק סולק מלימודיו לאחר שכתב עבודה בגנות מה שנקרא בתקופה הסובייטית בשם "מדע סובייטי" (כדוגמת המונח "מדע גרמני" שהוטבע על ידי המשטר הנאצי), ואף כפר בדעה המקובלת שמוצאם של הרוסים הוא מן הסלבים, אלא, שלדעתו מוצאם מלוחמים וסוחרים סקנדינבים ויוונים.
רדיפת השלטונות
בהשתדלות עורך דינו שוחרר אמלריק בשנת 1966 וחזר למוסקבה.
מניפנית מצויה
מאפיינים
לנקבות החיות עם אותו זכר בטריטוריה משותפת יש לרוב אתר הטלה משותף. המניפנית מטילה כ-2 ביצים, באדמה או בחריצי סלעים, ומדביקה אותן לתקרת הסלע. ביצי המניפנית הן בעלות קליפה רכה וגמישה, המתקשה לאחר ההטלה. כל נקבה חוזרת להטיל באותו מקום עד ארבע פעמים בשנה, וכך מצטברות על התקרה ביצים כדוריות רבות שקוטרן כ-15 מילימטרים.
אולימפיאדת הנכים ניו יורק וסטוק מנדוויל (1984)
האירוע בניו יורק, נערך במרכז האתלטיקה מיצ'ל שבאוניברסיטת הופסטרה, לונג איילנד. השתתפו בו ספורטאים קטועי גפיים, רתוקים בכיסא גלגלים, בעלי שיתוק מוחין ואחרים (כולל עיוורים ולקויי ראייה).
הבחירות לנשיאות ארצות הברית 1920
הרדינג כמעט התעלם מקוקס וניהל מסע בחירות נגד וילסון, וקרא ל"חזרה לנורמליות". עם תקציב גדול פי ארבעה מהדמוקרטים, הרדינג ניצח ניצחון סוחף וזכה ב-37 מדינות, כולל ניצחון רפובליקני ראשון באריזונה, ניו מקסיקו ואוקלהומה (אז שלוש המדינות החדשות באיחוד).
מועמדים רפובליקניים
לאחר שנבחר המועמד לנשיאות, מנהיגי המפלגה והסנאטור הרדינג המליצו לבחור בארווין לנרוט כסגנו, אולם הצירים מרדו ובחרו בקולידג' להיות המועמד לתפקיד סגן הנשיא, בגלל הפופולריות שלו בעקבות שביתת השוטרים בבוסטון.
תוצאות
הרדינג זכה לאחוז הקולות הגבוה ביותר בין 1896 ל-1932, ואף עקף את רוזוולט ב-1932.
התאחדות הכדורגל האוסטרית
היסטוריה
אבן דרך בהיסטורית הפדרציה וכדורגל העבר היו השנים 1934, 1954 ולאחר מכן שנת 1958 וכן 1978, 1982, 1990 ו-1998, בהם השתתפה אוסטריה בגביע העולם.
שהאדה
מילות השהאדה
אין מצווה בקוראן לומר מילים אלו, הן אף לא מופיעות בקוראן יחד כמשפט שלם, אלא כל חלק בנפרד. כמו כן אין אינדיקציה מדויקת מנין קיבלה השהאדה את חשיבותה, כיצד נוצרה וכיצד חברו שני חלקיה. ישנה התייחסות בקוראן ל"מילה הטובה" אשר חלק מן הפרשנים גורסים כי היא מכוונת לשהאדה.
השהאדה היא עדות, שכן אף אחד אינו יכול להשתדל מול האל, אלא אדם המעיד על האמת, קרי אומר את השהאדה, כלומר מוסלמים, כך שרק למוסלמים יש גישה לאלוהים.
Just One Night
רקע והפקה
האלבום מכיל בתוכו שירים בסגנון הדאנס-פופ והפופ רוק, המשלבים בתוכו גם את הסגנון האורבני. המהדורה המחודשת של האלבום אשר יצאה ב-23 ביולי 2012, חולקה לשני תקליטורים, אשר הכילו בתוכם את שירי האלבום המקורי בגרסאות שונות.
בן הזוג של נשיא מדינת ישראל
רעיית הנשיא מלווה את בעלה בפעילותו הרשמית, בישראל ומחוצה לה. רעיית הנשיא, בהתאם למקובל בכללי הטקס נלווית לנשיא בביקורים רשמיים בחו"ל, ומהווה מארחת רשמית של רעיותיהם של מנהיגים זרים המבקרים בישראל. בנוסף, לאורך השנים התמקדו רעיותיהם של נשיאי המדינה בפעילות חברתית וציבורית למען אוכלוסיות מסוימות, כגון עמותות לעזרה לנזקקים או גיוס תשומת הלב הציבורית לנושאים שלא תמיד זוכים למענה רשמי מטעם מדינת ישראל.
מועדון הכדורסל פרוסטיוב
היסטוריה
הקבוצה מקיימת את משחקיה בספורצנטרום המכיל 1,700 מקומות ישיבה.
מלחמת אזרחים (קומיקס)
צדדים לוחמים
מבין אלה אשר תומכים בחוק רישום העל-אנושיים נמנו בישופ, בלייד, גברת מארוול, דדפול, דוק סמסון, האלמנה השחורה, הסנטרי, הענקית הירוקה, הצרעה, וונדר מן, מיסטר פנטסטיק, נו-אר, סברה, פנאנס, נבלי-העל נורמן אוסבורן, בולזאיי, דוקטור אוקטופוס, ונום (מקדונלד גארגן), ויפלאש, באטרוק המזנק, ראגנארוק, ליידי דת'סטרייק, הדחליל וקבוצת ת'נדרבולטס, סוכני S.H.I.E.L.D דאם דאם דוגאן, מריה היל ושרון קרטר וכן האזרחים ג'ון ג'יימסון, ג'יי ג'ונה ג'יימסון והארולד הוגאן.
מלחמת שלושת הימים
24 ביוני
הקרבות החלו עם הפגזות סוריות לאורך כל גזרת רמת הגולן בערב 24 ביוני. שני כוחות סורים, בחסות ההפגזה, נעו לכיוון גבול ישראל כדי לתקוף שני מוצבים. הכוח הראשון כוח חי"ר, נע לכיוון רכס הבוסטר בצפון רמת הגולן, אך נהדף טרם עבר את הגבול. הכוח השני, כוח שריון, נע לכיוון כודנה באזור תל פרס בדרום רמת הגולן. הכוח הצליח לעבור את הגבול ותקף מוצב חי"ר באזור כודנה עד שלבסוף נהדף אף הוא.
רוברט מוגאבה
כפעיל פוליטי
אחרי שנתיים שבהן עבד כמורה בבית ספר תיכון בגאנה, חזר לדרום רודזיה ב-1960, חדור אידאולוגיה מרקסיסטית. הוא הצטרף למפלגה הדמוקרטית הלאומית, שמאוחר יותר הפכה לאיחוד האפריקאי העממי של זימבבואה (ZAPU). ממשלתו של איאן סמית' הוציאה את המפלגות הללו מחוץ לחוק.
עונת 2021/2022 בליג 1
עונת 2021/2022 בליג 1 (בצרפתית: Ligue 1, או בשמה המלא Championnat de France de football; מוצגת גם בשם ליג 1 אובר איטס בשל חסויות מסחריות, בצרפתית: Ligue 1 Uber Eats) הייתה העונה ה-84 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור LFP). העונה החלה ב-7 באוגוסט 2021 והסתיימה ב-21 במאי 2022.
פריז סן-ז'רמן זכתה באליפות העשירית שלה ובכך השוותה את שיאה של סנט אטיין.
אוולין פיקס
ביוגרפיה
תרומתה החשובה ביותר למדע הייתה פיתוח שיטת ה-nearest neighbor, בשיתוף פעולה עם ג'וזף הודג'ס, שתוארה במאמרם פורץ הדרך שהופיע ב-1951. שיטה זו מהווה היום כלי מרכזי באלגוריתם שכן קרוב (kNN) הנמצא בשימוש נפוץ בתחום למידת המכונה.
תאודור פונטאנה
חייו
הרומן אפי בריסט, שיצא לאור ב־1894, הוא אחד הרומנים הידועים ביותר בשפה הגרמנית. הוא עוסק בבגידה של אישה צעירה הנשואה לגבר מבוגר ממנה, והטרגדיה הנובעת מכך. מקומו של הרומן לצד "אנה קארנינה" ו"מאדאם בובארי", המציגים את הנישואים במאה ה־19 מנקודת מבטה של האישה. הספר תורגם לעברית על ידי נילי מירסקי, ויצא לאור בהוצאת עם עובד (1981).
גומר בת דבליים
ילדיה ופירוש שמותם
בפרק א', מופיע סיפור לידת שלושת הילדים של גומר. אף על פי שגומר הייתה נשואה להושע, מפשט הכתוב לא ברור האם שני הילדים הקטנים הם בניו הביולוגיים של הושע, בניגוד לבן ראשון, דבר העומד בקנה אחד עם היותה זונה. ואכן רבי יוסף קרא אומר שלהושע לא היה ברור אם שני הילדים האחרונים הם אכן בניו הביולוגיים או נולדו כתוצאה מהזנות של גומר, דבר שמתבטא בשמותם. דבר זה רמוז גם בדברי הגמרא: "[...] א"ל הקב"ה ומה אתה שאשתך זונה ובניך [בני] זנונים ואין אתה יודע אם שלך הן אם של אחרים [...]"
יזרעאל: ה' מצווה על הושע לקרוא לבן הראשון שנולד לגומר "יִזְרְעֶאל". מתן השם הזה הוא סמל לנבואה שבקרוב ה' יפקוד על מלכות בית יהוא את דמי המלך אחאב, שנהרג ביזרעאל על ידי יהוא, ושבקרוב מלכות ישראל תכלה ותיעצר, וכוחה יותש בעמק יזרעאל.
Me Gusta
רקע וכתיבה
השיר נכתב, הולחן והופק על ידי נאטי נטשה, דדי יאנקי, ואלי TMW, ג'סטין קוילס ורפאל פינה. בשנת 2019, הוציאה את הרמיקס הרשמי של השיר, בו מתארח הזמר הלטיני פארוקו. הרמיקס זכה להצלחה רבה וצבר למעלה מ-30 מיליון השמעות בספוטיפיי.
יצחק גולברי
ביוגרפיה
יצחק גולברי נולד במעברה בקדימה כבנם השלישי של רבקה ושל פייזולה (יוחנן) גולברי, עולים מאיראן. הוא אחד מעשרה אחים ואחיות, אחת מהן, שרה, נפטרה בילדותה ולאחר שבני המשפחה קיבלו צו גיוס על שמה עלה חשד שהיא נחטפה. אחיו דוד, יעקב ומשה ייסדו את רשת האופנה המצליחה "גולברי" ואת רשת הקוסמטיקה והטואלטיקה "סקארה".
ג'ון קונארד
ביוגרפיה
קונארד היה סגן השופט באחד מבתי המשפט המחוזיים בפנסילבניה, ולאחר מכן מונה על ידי נשיא ארצות הברית ג'יימס מונרו ולאחר מכן גם על ידי מחליפו ג'ון קווינסי אדמס, לשופט בית המשפט המחוזי של ארצות הברית במחוז המזרחי של פנסילבניה (אחד מ-13 המחוזות הפדרליים המקוריים שנוצרו בשנת 1789).
סן לאו
היסטוריה
תושביו הראשונים של האזור היו עמים איטליים דוגמת האומברים והסאמניטים, וכן הגאלים והרומאים. שמה המקורי של סן לאו, מונטפלטרו, התפתח מהשם הרומי "מונס פרטרי" (Mons feretri), שהתייחס לצוק הנישא במקום (Mons - "הר") שעליו ניצב מקדש יופיטר פרטריו. מצודה רומית ניצבה במקום לפחות מאז המאה ה-3. בסוף המאה ה-3 או בתחילת המאה ה-4 קבע לאו הקדוש את מעוזו בצוק, והנצרות התפשטה באזור במהירות עד הקמתה של הדיוקסיה של מונטפלטרו בשנת 826. למרות שהדבר אירע כמעט 500 שנים לאחר מותו של סן לאו, הוא נחשב לבישוף הראשון של הדיוקסיה, ובקתדרלה בעיר שמור מכסה הסרקופג שבו הופקדו בעבר שרידיו בעבר. השם מונטפלטרו מתייחס מאז לא רק לצוק אלא גם לאזור שסביב לו, וזהו מקור שמה של משפחת האצולה האיטלקית מונטפלטרו. העיירה קרויה על שמו של הקדוש מאז שנת 1000 לערך.
חיליק פרנק
ביוגרפיה
מנגן באופן קבוע בישיבות ציוניות נאו-חסידיות רבות כגון ישיבות רמת גן ועתניאל.
פרנק מגדיר עצמו כתלמידו של מוסא ברלין.
קובניט
הרכב כימי וקריסטלוגרפיה
נוסחת המבנה הכימי של הקובניט היא CuFe+22S3
בחימום בטמפרטורה מעל 210°C הופך הקובניט למינרל הדו-צורתי (דימורפי) איזוקובניט שנוסחתו הכימית זהה לקובניט, אך מבנהו איזומטרי, ומכאן שמו. האיזוקובניט נוצר גם באופן טבעי במרבצים תת-ימיים של מעשנות שחורות שנוצרו בהתפרצויות תת-ימיות. תחת לחץ נוצרים שני פולימורפים נוספים של הקובניט. בהשפעת לחץ של GPa 3.3 נוצר פולימורף הקסגונלי שמבנהו דומה לניקלין. בלחץ שבין GPa 3.4 ל-GPa 5.8 נוצר פולימורף המתנהג כמתכת.
גילוי ומקור השם
המינרל תואר לראשונה ב-1843 על ידי המינרלוג הגרמני אוגוסט ברייטהאופט (Johann Friedrich August Breithaupt; 1873-1791) על סמך דגימות שהגיעו מבראקאנאו (Barracanao) בחגורת מאיירי-ברקואה (Mayarí-Baracoa) בפרובינציה אוריינטה, כיום ברקואה במחוז גואנטנמו שבקובה. המינרל קרוי על שם האי בו נתגלה לראשונה.
בלון-בלון
ביוגרפיה
אלברט רואימי, שהוענק לו הכינוי "בלון-בלון" בשל הלבקנות שלו, נולד בשנת 1919 בתלמסאן באלג'יריה וגדל באוראן. מגיל צעיר פקד את בתי הקפה שהופיעו בהם אמן ה"חאווזי" שייח לערבי בן סארי מתלמסאן ומוזיקאים יהודים אוראנים אגדיים כמו שייח זוזו, סעוד ל'אוראנהֻֻ, דודו של מוריס אל מדיוני, והמורה של רנט ל'אוראנז, והזמרת הזאת עצמה. השפעותיו המוזיקליות באו משני צידי הים התיכון, הוא הושפע עמוקות מהטנגו והפלמנקו, ומהמוזיקה והטקסטים של שארל טרנה עם דימויהם הכאילו מטורללים וכן מסגנונו ההומוריסטי של מוריס שבלייה ומצא את עצמו מדלג בין צרפת לאלג'יריה במשך חלק גדול מהקריירה שלו. בשנת 1937 עזב לפריז בה השתתף בתחרויות רדיו לזמרים שנודעו בשם radio-crochet כשביצע שירים בסגנון פלמנקו של חואניטו ואלדראמה ושל טרנה ושבלייה. בלון-בלון עזב את פריז ושב לאוראן בשנת 1939 ולא חזר לצרפת אלא רק אחרי תבוסת הנאצים וסיום מלחמת העולם השנייה, בשנת 1946.
בלון-בלון היה אחד המוזיקאים היהודיים האלג'יריים היחידים שהופיעו בחגיגות לכבוד העצמאות של אלג'יירה באנייר-סיר-סן בשנת 1962, וכן אחד המוזיקאים היהודים ילידי אלג'יריה שביקר במדינה זו לאחר העצמאות - בשנים 1970 ו-1974 - והעניק בה שתי הופעות באולם הקברט "כותוביה" (כיום "ללה מינא") באלג'יר.
רואימי נפטר בשנת 1999 בגיל 80 ונקבר בבית הקברות היהודי במרסיי.
יהושע ליכטר
עיסוקו בנדל"ן
במהלך מאסרו בבית הסוהר ביפו הכיר ליכטר אדם אשר היה אחד הבעלים של אדמה בין תל אביב לישוב הערבי סלמה (שכונת התקווה של היום). ליכטר התמקח איתו והצליח להחכיר את שטח זה למשך 9 שנים. לאחר שהשתחרר עם חוזה החכירה בידו, ליכטר הצליח להשיג מימון לעסק בעזרת כישורי המיקוח המוצלחים שלו ובכך החלה מכירת המגרשים של השכונה ובנייתה. בשל הריחוק ממרכז העיר, המגרשים נמכרו תחילה בעיקר לתושבים עניים אשר היו חסרי ברירה, רבים ראו במהלך העסקי של ליכטר ניצול של התושבים העניים. תחילה תושבי השכונה סבלו ממחסור בתנאים בסיסיים, עוני מחפיר ומתקיפות של ערביי סלמה. ליכטר נתן למקום את השם שכונת התקווה וסופה שהפכה לסיפור הצלחה.
שכונת התקווה אינה גאולת הקרקעות היחידה שלו. ליכטר רכש אדמות גם ליד טבריה, היה שותף בתכנית ל' וחבל יתיר. לאחר קום המדינה רכש ליכטר יחד עם משה סמילנסקי קרקעות באיזור באר שבע. ליכטר האמין כי יצא מהעסקה ברווח גדול אך הזהירו אותו שכנראה שלא יצליח למכור אדמות במדבר. העסקה כשלה ומוטטה אותו כלכלית.
משבר חייו ומותו
ב-נובמבר 1958 נמצא ליכטר מת במלון בירושלים. נסיבות מותו היו לא ידועות, בכיס מעילו נמצאה הפניה לרופא בשל כאבים בחזהו ועל השולחן פתק בכתב ידו מופנה אל בני משפחתו. רופאים קבעו כי יש סבירות זהה להתאבדות ולמוות טבעי מהתקף לב. ליכטר בחר למסור את גופתו למדע בשל עברו ברפואה. שנתיים לאחר מותו, נטמן ליכטר בהר המנוחות בירושלים.
פלורנס נייטינגייל דייוויד
ביוגרפיה
דייוויד למדה מתמטיקה במכללת בדפורד, ולאחר שסיימה את לימודיה שם קיבלה מלגת לימודים ליוניברסיטי קולג' בלונדון, שם הייתה לעוזרת המחקר של קרל פירסון, ועסקה בחישובי ההתפלגות של מקדם המתאם. כשפירסון הלך לעולמו ב-1934, עברה לברקלי, שם למדה לדוקטורט בהדרכתו של ג'רזי ניימן. התואר הוענק לה ב-1938.
לאחר המלחמה חזרה ליוניברסיטי קולג' כפרופסור לסטטיסטיקה. ב-1968 עברה לאוניברסיטת קליפורניה בריברסייד, שם מונתה לפרופסור מן המניין, ולראש המחלקה לסטטיסטיקה. לאחר פרישתה עברה לאוניברסיטת קליפורניה בברקלי, שם המשיכה ללמד ולעסוק במחקר בביוסטטיסטיקה.
פרסים והוקרה
ב-2001, וועדת נשיאי האגודות הסטטיסטיות ייסדה פרס חדש על שמה של דייוויד, המוענק פעם בשנתיים ל"סטטיסטיקאית המהווה מודל לחיקוי לנשים אחרות".. לין בילארד היא בין מקבלי הפרס.
שאטו מוסר
היסטוריה
למרות שמשווים אותו לפעמים עם יין בורדו, יין בורגונדי, או יין עמק הרון, הרי שהדעה המקובלת היא ששאטו מוסר הוא בעל אופי מיוחד. בגלל פילוסופיית עשיית היין של סרז' הוסאר, כל בציר שונה ממשנהו.
סרז' הוסאר היה האדם הראשון בו בחר כתב העת הבריטי דקנטר לאיש השנה שלו, ב-1984.
רישיון BSD
הרישיון המקורי כולל בעיקרו ארבעה סעיפים. השלישי, המכונה לעיתים "סעיף הפרסום", עורר ביקורת בשל המגבלות הנוספות שהוא מטיל. בשל המגבלה הזו נוצרה גרסה שכוללת רק את שאר שלושת הסעיפים. במקומות רבים משתמשים בגרסה שכוללת רק את שני הסעיפים הראשונים.
הרישיון
הסעיף השלישי, שמכונה לעיתים סעיף הפרסום (advertising clause), דורש שכל חומרי הפרסום שמזכירים שימוש בתכונות שרלוונטיות לקוד האמור שמשתמשות בקוד האמור חייבים לציין במפורש שהם מתבססים על הקוד האמור.
הפיצוץ הקמבריוני
הפיצוץ הקמבריוני הוליד ויכוח מדעי נרחב. ההופעה הנרחבת לכאורה של מאובנים ב"שכבות בראשית" צוינה עוד במאה ה-19, וצ'ארלס דרווין ראה בה את אחת ההתנגדויות העיקריות כנגד תאוריית האבולוציה על ידי ברירה טבעית. חוסר הוודאות ארוך הטווח לגבי הופעת המינים בתקופת הקמבריון, לכאורה באופן מפתיע, מתרכז סביב שלוש נקודות: האם באמת היה פיזור המוני של אורגניזמים מורכבים על פני תקופה קצרה יחסית במהלך הקמבריון המוקדם, מה עלול היה לגרום שינוי כזה מהיר, ומה זה יכול לרמז על מקור האבולוציה של בעלי החיים. הפרשנות במקרה זה קשה בשל ההיצע המוגבל של ראיות, המבוססות בעיקרן על תיעוד מאובנים וחתימות כימיות חלקיים בלבד שנותרו בסלעי הקמבריון.
היסטוריה ומשמעות
עוד במחצית הראשונה של המאה ה-19 הבין הגאולוג ויליאם באקלנד כי שינוי דרמטי בתיעוד המאובנים התרחש סביב תחילת פרק הזמן שנקרא היום הקמבריון. צ'ארלס דרווין החשיב את הופעתן הפתאומית של קבוצות בעלי חיים רבות עם אבות קדומים בודדים (אם בכלל) כהתנגדות הגדולה ביותר לתורת האבולוציה. הוא אפילו הקדיש פרק נכבד, בספרו מוצא המינים, לפתרון בעיה זו.
מאובני גוף
דלילות של מאובנים, משמעותה בדרך כלל שהאורגניזמים היו קיימים הרבה לפני תיארוכם לפי המאובנים - אפקט זה נקרא אפקט סיניור-ליפס.
הסבר על מספר מונחים מדעיים
הרעיון של שושלת אבולוציונית הוצג כדי להגדיר את הקונספט של "דודים" ו"בני דודים" אבולוציוניים של קבוצות בעלי החיים החיות כיום. קבוצת מינים היא קבוצה של בעלי חיים קרובים אבולוציונית, הכוללת גם את האב הקדמון המשותף האחרון שלהם וכן את כל צאצאיהם. שושלת אבולוציונית היא אוסף כל שלוחות האבות הקדמונים, אשר מתוארכים מוקדם יותר מאשר האב הקדמון המשותף האחרון של קבוצת המינים. זהו מושג יחסי, למשל: דובוני מים הם קבוצת בעלי חיים המהווים קבוצת מינים בפני עצמם, אבל באד (1996) התייחסו אליהם גם כאל שושלת אבולוציונית יחסית של פרוקי הרגליים.
עדויות על בעלי חיים לפני כמיליארד שנה
הים הפרה-קמבריוני נשלט על ידי מאובנים קטנים המכונים אקריטרקים. מונח זה מתאר כמעט כל מאובן של חומר אורגני המוקף "חומה", מביצים של בעלי חיים קטנים ועד לציסטות מסוגים שונים של ירוקיות. לאחר הופעתם, לפני כ-2 מיליארד שנה, חל מפנה חד בשפע, מגוון, גודל ומורכבותם (צורה, גודל ומספר הקוצים) של האקריטרקים לפני כמיליארד שנה. הגיוון הגדל בצורתם הקוצנית במיליארד השנים האחרונות, עשוי להצביע על צורך מוגבר בהגנה מפני טורפים. מאובנים של קבוצות אחרות של אורגניזמים קטנים מעידן הנאופרוטרוזואיקון מראים גם הם סימנים של הגנות נגד טורפים. התייחסות לאורך חייהם של בעלי החיים תומכת גם כן בעליה בשיעור הטורפים באותה תקופה. עם זאת, באופן כללי, שיעור האבולוציה בפרה-קמבריון היה איטי מאוד, כך שמינים רבים של כחוליות נותרו ללא שינוי במשך מיליארדי שנים.
טרילוביטים מוקדמים וקווצי עור בקמבריון
מאובנים אלו מספקים נתונים מוצקים לגבי נקודות "סיום" הפיצוץ, או לפחות מסמנים כי קבוצות המינים של ממלכת החי המודרנית כבר היו קיימות.
סרטנאים בקמבריון המוקדם
סרטנאים, אחת מארבע קבוצות המודרניות הגדולות ביותר של פרוקי רגליים, נדירים ביותר בקרב המאובנים מתקופת הקמבריון. ישנן הרבה עדויות מתקופת הקמבריון לאורגניזמים אשר נחשבו בעבר כסרטנאים, אבל אף אחד מהם לא ניתן לסיווג כחבר בקבוצת המינים "סרטנאים אמיתיים". תיעוד הסרטנאים בקמבריון מגיע בעיקר ממיקרו-מאובנים. מאובנים כאלו נמצאו באתר חפירות בשוודיה, אבל רק אורגניזמים קטנים מ-2 מ"מ נשמרו. עובדה זו מגבילה את המחקר לסרטנאים צעירים (אשר לא הספיקו לגדול) או זנים אשר גודלם קטן מאוד בבגרותם.
אמיתות הפיצוץ הקמבריוני
עם זאת, ראיות לבעלי חיים פרה-קמבריוניים מצטברות בהדרגה. אם Kimberella, אשר מתועד לתקופת האדיקר, היה דמוי רכיכה מסוג פרוטוסטום (אחת משתי קבוצות עיקריות של בעלי צלום), משמעות הדבר היא ככל הנראה שהשושלת הפרוטוסטומית והשושלת הדאוטרוסטומית נפרדו לפני מעל ל-550 מיליון שנה (דאוטרוסטומים הם הקבוצה העיקרית השנייה של בעלי צלום). אף אם Kimberella לא היה פרוטוסטומי, מקובל לחשוב כי היה בילטרלי (בעל סימטריה צידית). מאחר שמאובנים של צורבים מודרניים למראה באופן יחסי (דמויי מדוזות) נמצאו ב-Doushantuo lagerstätte, ניתן להבין כי שושלת הצורבים ושושלת הבילטרליים התפצלו לפני מעל ל-580 מיליון שנה.
נוכחותם של בעלי חיים במהלך הפרה-קמבריון מפחיתה מעוצמתו של המפץ, לא רק שהופעתם של בעלי חיים התרחשה בהדרגתיות, אלא שהצמיחה האבולוציונית שלהם (המגוון הרב שהתפתח) גם היא לא הופיעה במהירות כזו כפי שחשבו בעבר. ואכן, ניתוח סטטיסטי מראה כי הפיצוץ הקמבריוני לא היה מהיר יותר מכל צמיחה אבולוציונית אחרת בהיסטוריה של החיים על פני כדור הארץ. עם זאת, נראה כי מספר חידושים אבולוציוניים היו קשורים באופן ישיר בפיצוץ - כגון שריון עמיד - אשר התפתח רק פעם אחת במהלך ההיסטוריה של החיים (כלומר בעלי השריון הקשיח שבאו לאחר מכן התפתחו כולם מאלו שהתפתחו לראשונה במהלך הפיצוץ הקמבריוני).
עלייה ברמות החמצן
האטמוספירה המוקדמת של כדור הארץ לא הכילה חמצן חופשי. החמצן שבעלי החיים נושמים כיום, הן זה אשר נמצא באוויר והן זה אשר מומס במים, הוא התוצר של מיליארדי שנים של פוטוסינתזה. כמגמה כללית, ריכוז החמצן באטמוספירה עלה בהדרגה במשך כ-2.5 מיליארדי השנים האחרונות.
פרנץ רוט
קריירת מועדונים
רוט שיחק בנעוריו במועדון הספורט של קאופבוירן, וממנו התקדם לבאיירן מינכן בשנת 1966. הוא נודע בכיבוש שערים חשובים ומכריעים, כמו בגמר גביע אירופה למחזיקות גביע בשנת 1967 מול גלאזגו ריינג'רס, בו כבש את שער הניצחון עבור באיירן מינכן בהארכה, לאחר 0-0 בתום 90 הדקות. זה היה התואר האירופי הראשון בתולדותיו של המועדון. בהמשך, רוט היה שותף לשלוש הזכיות הרצופות של באיירן מינכן בגביע אירופה לאלופות בין השנים 1974-1976. רוט הבקיע את השער הראשון מול לידס יונייטד בניצחון 2-0 בגמר גביע אירופה לאלופות 1975, וכעבור שנה הבקיע שוב שער מכריע בניצחון 1-0 בגמר גביע אירופה לאלופות 1976 מול סנט אטיין. רוט עזב את באיירן מינכן בשנת 1978, ועבר לעונה אחת בקזינו זלצבורג, ובהמשך לס.ו. זנדהאוזן לעונה נוספת.
תארים
עם באיירן מינכן:
הפיצוץ הקמבריוני
ייחודיות הפיצוץ
ניתן להציג את "הפיצוץ הקמבריוני" כשני גלים של התפשטות בעלי חיים לתוך נישות ריקות: ראשית, עלייה קואבולוציונית במגוון, כתוצאה מהתפשטותם של בעלי חיים לנישות חדשות על קרקעית הים האדיקרי, שהמשיכה להתרחבות שנייה בקמבריון המוקדם, כאשר בעלי החיים הסתגלו לחיים באזורים אלו. שיעור המגוון בפיצוץ הוא חסר תקדים בקרב בעלי חיים ימיים, עד כדי כך, שכלל קבוצות בעלי החיים, אשר תועדו על ידי מאובנים מתקופת הקמבריון, הושפעו ממנו. גדילות מאוחרות יותר, כגון אלו של הדגים בתקופות הדבון והסילור, השפיעו על פחות מינים, ובעיקר על כאלו עם תוכניות גוף דומות מאוד. אף על פי שההתאוששות מהכחדת הפרם-טריאס התחילה ממצב דומה (מבחינת כמות מיני בעלי החיים) כמו הפיצוץ הקמבריוני, כמות הסוגים החדשים אשר נוצרו במהלך התאוששות זו הייתה קטנה משמעותית מזו שהופיעה במהלך הפיצוץ.
גל נדיבי
את דרכו הרדיופונית החל בתחנת הרדיו הפיראטית "הגל הירוק", שהתמודדה במכרז הרדיו האזורי אך לא צלחה אותו. אחר כך עבר לשדר ב"קול ישראל", תחילה ב"קול הדרך", ואחר כך ברשת ג'. נמנה עם מקימי "רדיו תל אביב", בו שידר, ובהמשך שימש כמנהל התוכניות וסמנכ"ל התחנה. בשנת 1998 החל להגיש את תוכנית המחשבים זומביט" בטלוויזיה החינוכית, עד ירידה מהמסך בשנת 2006. בשנים האחרונות, מתמקד בקריינות פרסומות ופרומואים לטלוויזיה ובנוסף משמש כמרצה במרכז הבינתחומי הרצליה.
דליה רבין
ביוגרפיה
רבין פרשה מהחיים הפוליטיים לאחר הבחירות לכנסת השש עשרה, בינואר 2003, והתמנתה ליושבת-ראש הוועד המנהל של "מרכז יצחק רבין", וכן פעלה להקמת בית מרכז יצחק רבין בשדרות רוקח בתל אביב ואחראית מטעם מרכז רבין על ארגון העצרות השנתיות לזכרו של יצחק רבין.
יערות הגשם גונדוואנה של אוסטרליה
מספר המבקרים בשמורה הוא כשני מיליון בשנה, והחלקיה המתויירים ביותר הם הפארק הלאומי דוריגו והגשר הטבעי המהווה חלק משמורת ספרינגברוק.
כלכלה פוליטית
התרחבות תאגידים
המצב בו פירמות מתמזגות, גדלות, וצוברות עוצמה על כדי הגעה למצב שיש פירמות יותר גדולות ממדינות קטנות (מבחינה כלכלית). מצב זה יוצר עוצמה רבה בידי בעלי הפירמות, שכן כוחם הרב גורם אפילו למדינות לפעול לעיתים לטובת הפירמות. כדוגמה ניתן לראות את הבנקים שקרסו בסוף 2008 במשבר הכלכלי הגדול, ולכך שממשלת ארצות הברית ראתה בהם כגדולים מדי מכדי לתת להם ליפול.
אדרנלין
קולטנים לאדרנלין
אדרנלין ונוראדרנלין פועלים באמצעות קולטנים הקרויים "קולטנים אדרנרגיים":
אהרן כ"ץ (בר-אילן)
הרב אהרן כ"ץ (נולד ב-1948) הוא ר"מ וראש תוכנית לימודי הלכה בבית המדרש לגברים ("הכולל") של המכון הגבוה לתורה באוניברסיטת בר-אילן, ובעבר ראש בית המדרש, וכן רב בית הכנסת "דובב עוז" ברמת גן ומאז יציאתו לגמלאות של רבה הראשי של רמת גן, יעקב אריאל, משמש הרב כ"ץ בפועל כרבה הראשי של רמת גן.
פפירוס 46
גילוי הפפירוס
ככל הנראה מדובר בפפירוס שנשמר במנזר במצרים. הפפירוס התגלה בקהיר על ידי סוחר עתיקות, חולק למספר מקטעים ונמכר. עשרה עמודים נרכשו על ידי סר אלפרד צ'סטר ביטי בשנת 1930 ושישה על ידי אוניברסיטת מישיגן בשנת 1931. האוניברסיטה רכשה 24 עמודים נוספים בשנת 1933 וצ'סטר ביטי רכש 46 עמודים נוספים בשנת 1935.
ממלכת שתי הסיציליות
הממלכה השתרעה על פני חלקו הדרומי של חצי האי האפניני וכן על פני האי סיציליה כולו והיא איחדה שתי ממלכות ים תיכוניות ותיקות: ממלכת נאפולי היבשתית וממלכת סיציליה ששכנה על האי. בירת הממלכה המאוחדת הייתה נאפולי. שמה של הממלכה ניתן לה בידי המלך פרננדו הראשון, מלך שתי הסיציליות.
רקע
הקמת הקואליציה האנטי-צרפתית השלישית ב-1805 החליט פרננדו לצאת כנגד הצרפתים. ב-1806 בעקבות ניצחונו המוחץ של נפוליאון על צבאות הקואליציה בקרב אוסטרליץ וניצחון חילותיו של הגנרל הנפוליאוני ז'אן-לואי אבנעזר רנייה על צבאות ממלכת נאפולי בקרב קמפו טנסה, הודח פרננדו מכיסאו, ובמקומו הוכתר כמלך נאפולי ז'וזף בונפרטה, אחיו של נפוליאון. כאשר נשלח ז'וזף לספרד, שנתיים לאחר מכן, החליפה אותו על כס המלכות אחותו הצעירה של נפוליאון, קרולינה בונפרטה שהייתה נשואה למרשל ז'ואקים מירא.
חוני (גאורגיה)
כלכלתה של חוני מתבססת על חקלאות - יש בה מטעי תה ומפעל לעיבודו. בעיירה נמצא בית-מוזיאון של המהפכן הגאורגי אלכסנדרה צולוקידזה (בבית ילדותו). חוני היא מקום מושב הבישוף של הדיוקסיה חוני-סמטרדיה.
תוכנת שחמט
עקרונותיה של תוכנת שחמט
במקום לבזבז את עוצמת המחשב לניתוח מסעים רעים או טריוויאליים, הציע שאנון שתוכנות מסוג ב' ישתמשו בגישת אינטליגנציה מלאכותית כדי לפתור את הבעיה על ידי בחינת מסעים מועטים אך חזקים בכל עמדה. כך יתפנו לתוכנה משאבי זמן להעמיק בווריאנטיים המשמעותיים יותר.
תחרות בין מחשב לאדם
ב-11 במאי 1997 גרסה משופרת של "כחול עמוק" של חברת יבמ ניצחה את אלוף העולם דאז, קספרוב, בתוצאה 3.5 - 2.5. ניתן לומר שמתאריך זה תוכנת המחשב הפכה לשחקן החזק ביותר בעולם. על טענה זו יש חולקים, במיוחד לאור העובדה שהמחשב נעזר בבסיסי נתונים של פתיחות ושל סיומים ולעיתים מתאימים את סגנון משחקו במיוחד לצורך התמודדות עם שחקן ספציפי.
שילה ארמסטרונג
שילה ארמסטרונג (באנגלית: Sheila Armstrong; נולדה ב-13 באוגוסט 1942) היא זמרת סופרן אנגליה.
חאנים מונגולים
אחרי מותו של מונגקה, פרצה מלחמת אזרחים על השליטה באימפריה בין שניים מאחיו של מונגקה, קובלאי חאן ואריק בוק. היא נקראת מלחמת האזרחים הטולויית על שם טולוי אביהם. מלחמת האזרחים הביאה לקריעתה של האימפריה. שליטי האולוסים ניצלו זאת והפכו לשליטים עצמאיים בתחומי שלטונם. האולוסים הפכו לחאנויות אוטונומיות. היו מספר חאנויות אבל אחרי כמה שינויי היערכות פנימיים התבססו בסופו של דבר ארבע חאנויות עיקריות, הידועות כיום בשמות שושלת יואן, צ'אגאטאי, אורדת הזהב ואילחאן.
שושלת יואן
אורדת הזהב; הייתה חאנאט שהקים באטו חאן
אהרן הכהן (רב)
פעילותו הציבורית
משנת ה'תרס"ה, לאחר שהאמאם יחיא כבש את צנעא, הרב היה אחד מארבעת הרבנים אשר שימשו סמכות רוחנית עליונה בצנעא, והם שדאגו לכל קהילת צנעא אצל השלטונות. האמאם יחיא חמיד אלדין העריך מאוד את מארי אהרן ואת אישיותו המיוחדת, ומינהו לראש הרבנים. לאחר כמה חודשים שכנע את האמאם שיפטרו ממשרה זו, אך נשאר כסמכות רוחנית לכל עניין ודבר בקהילה. הרב שימש בדיינות משנת התרס"ה כדיין שני בבית דינו של מארי יחיא יצחק הלוי שהיה ראש אב בית הדין לכל ארץ תימן במשך 30 שנה. מצויים עשרות תשובות מכתבים והרשאות שהוא שחתום עליהם.
דורותי פ. רייס
ביוגרפיה
מחקר נוסף שביצעה שפך אור על העלות הכלכלית שנגרמת עקב נשים שבוחרת להיות עקרות הבית, והראתה כי יציאת נשים לעבודה תביא לתועלת כלכלית לכל.
אוטו באריץ'
מעבר לאוסטריה, אליפות ראשונה וחזרה ליוגוסלביה
לקראת עונת חזר באריץ' לארץ הולדתו אוסטריה, כשהתמנה לתפקיד מאמן ואקר אינסברוק מהבונדסליגה האוסטרית. כבר בעונת הבכורה שלו כמאמן הקבוצה, הוביל באריץ' את ואקר לזכייה באליפות אוסטריה לראשונה בתולדות המועדון. לאורך העונה התקיים קרב צמוד בין ואקר לבין רד בול זלצבורג, שאף הובילה את הטבלה בתום הסיבוב הראשון. במחזור הנעילה שתי הקבוצות שיחקו משחק חוץ, כאשר אינסברוק של באריץ' הייתה תלויה בעצמה וגברה 2–4 על ואקר וינה, במשחקה האחרון לפני האיחוד שהפך אותה לאדמירה ואקר. הניצחון הבטיח לחניכיו של באריץ' את הזכייה בתואר.
חזרה לאוסטריה ותקופת השיא בראפיד וינה
עונה לאחר מכן, הייתה קרובה ראפיד לשחזר את ההישג ולזכות בדאבל נוסף. ראפיד ואוסטריה וינה שוב סיימו עם אותו מספר נקודות בראש הטבלה, אך הפעם פער השערים היה בעוכריה של ראפיד, שנאלצה להסתפק בסגנות. עם זאת, שמרה הקבוצה על הגביע האוסטרי ומנעה את הדאבל מיריבתה העירונית. אוסטריה וינה גברה 1–3 ביתי על ראפיד במשחק הראשון, אך בגומלין ניצחה ראפיד 0–2 וזכתה בגביע בזכות חוק שערי חוץ.
נבחרת אוסטריה
ב-13 באפריל 1999 התמנה באריץ' לתפקיד מאמן נבחרת אוסטריה. באריץ' החליף בתפקיד את הרברט פרוהסקה, בעקבות התבוסה 0–9 ל במוקדמות יורו 2000. עד לעזיבתו של פרוהסקה רשמה הנבחרת שני ניצחונות, תיקו והפסד. במשחקו הראשון על הקווים, שבועיים לאחר מינויו, הביסה אוסטריה 0–7 את. ב-6 ביוני 1999 שיחקה אוסטריה במשחק חוץ באצטדיון רמת גן מול במסגרת טורניר המוקדמות. באחד ממשחקיה הגדולים אי-פעם, הביסה ישראל 0–5 את האוסטרים, והתקרבה משמעותית למקום השני. הפסד ביתי לספרד וניצחון ביתי על הובילו את אוסטריה למקום השלישי בבית, עם אותו מספר נקודות אך בפער שערים נמוך משמעותית מזה של ישראל שבמקום השני, ואוסטריה איבדה סיכוי להשתתף ביורו 2000.
תחרות העל בבילבאו 2011
מהלך התחרות
לאחר הסיבוב החמישי עברה התחרות לבילבאו ובדרכו לשדה התעופה נשדד איוונצ'וק. היו חששות שלא יוכל להתחיל את החלק השני בתחרות או שישחק בצורה חלשה כתוצאה מהאירוע אך איוונצ'וק ניצח את נקמורה בסיבוב השישי במשחק מבריק. נראה כי התחרות הוכרעה משום שלאיוונצ'וק היו 13 נקודות כאשר למתחרה העקרי שלו 7 נקודות בלבד, אבל בסיבוב השביעי לקח איוונצ'וק יותר מדי סיכונים נגד ולחו והפסיד. בעקבות ניצחונו של הספרדי הצטמצם הפער.
פשרה
המילה "פשרה", ברבות מן השפות האירופאיות, מקורה במילה Compromis בצרפתית של ימי הביניים. התפיסה והמשמעות של המילה "פשרה" היא תלוית תרבות וסביבה. בבריטניה, אירלנד ומדינות חבר העמים הבריטי משמעות המילה "פשרה" (באנגלית: Compromise) היא חיובית ומציינת מצב שבו שני הצדדים זוכים מן ההסכם. בארצות הברית המילה עשויה לשאת משמעות שלילית ולפיה שני הצדדים הפסידו מן ההסכם. בברית המועצות לשעבר המונח פשרה היה כמעט ולא ידוע.
רלף קליין
ביוגרפיה
קליין נולד בברלין, בירת גרמניה, בשנת 1931 לרודולף ואליזבת קליין. המשפחה היגרה לגרמניה מהונגריה והצליחה בעסקי רהיטים אומנותיים. עקב רדיפת היהודים שבה המשפחה בשנת 1937 לבודפשט עוד לפני מלחמת העולם השנייה. אביו נרצח באושוויץ. רלף ומשפחתו (אמו, אחיו ואחותו) שרדו את השואה, בעיקר הודות לחסיד אומות העולם ראול ולנברג.
לאחר המלחמה בגיל 16 החל לעסוק בספורט, תחילה בכדורגל ולאחר מכן עבר לכדורסל ואף שיחק בקבוצת כדורסל בליגה הלאומית של הונגריה.
מאחר שבאותה תקופה הכדורסל הישראלי היה עדיין חובבני, קליין התפרנס כשוטף מכוניות במכבי האש בתל אביב.
בקבוק לתינוקות
היסטוריה
החל מהתקופה הפרהיסטורית ישנן עדויות לשימוש בבקבוק לתינוק. בקבוק זה היה בעל זרבובית קשיחה ושני פתחים, האחד נועד למלא את הנוזל והשני כדי להכניס לפי התינוק. במהלך השנים נעשו ניסיונות לייצר פטמות רכות משלל חומרים, אך פטמות אלו היו קשות לניקוי. המצאת הגומי המגופר סיפקה פתרון – חומר רך אשר עמד בחום של העיקור. בשנת 1845 יוצרה פטמת הגומי הראשונה בניו יורק.
פיקוח
בניגוד לפיקוח על תרכובות מזון לתינוקות, רמת הפיקוח על בקבוקי תינוקות נמוכה. הפיקוח קיים רק לגבי החומרים מהם עשויים הפטמה והבקבוק עצמו.
רשויות הבריאות בישראל עדיין מתירות שימוש בבקבוקי פלסטיק המכילים את החומר הכימי ביספנול A.
אלגוריתם גרובר
אתחול
אתחל אוגר קוונטי באורך ואתחל אותו לסופרפוזיציה שווה של כל אברי בסיס החישוב (במילים אחרות, אתחל את האוגר למצב |0\rangle והפעל עליו את שער הדמר).
אנליזת האלגוריתם
כאשר. בכל פעם שמפעילים את Q, מתבצע סיבוב בזווית \omega, כך שלאחר ביצוע t הפעלות מתקבל המצב .
תיכון (הנדסה)
בחירת פתרון
לאחר איסוף המידע, נהוג להעלות את כל הרעיונות האפשריים לפתרון הבעיה, בהתחשב באילוצים ובדרישות שהועלו. שיטה הנהוגה בשלב זה היא שיטת סיעור מוחות, במהלכו משתפים אחד את השני ברעיונות ומרכזים אותם על דף אחד. שיטה נוספת הנהוגה בשלב הזה היא תיאור כל הפתרונות באמצעות טבלה מורפולוגית, אשר מכילה את כל הצירופים האפשריים לפתרון, בהתחשב באילוצים ובדרישות שהוגדרו קודם לכן. פתרון נוצר על ידי חיבור אמצעים שונים בכל הפונקציות. דירוג הפתרונות מגלה את הפתרון הטוב ביותר.
ר' בנימין
אירופה
בשנת 1906 עבר ללונדון שם נפגש עם יוסף חיים ברנר. פגישה זו הביאה לחברות נפש בין השניים. הם ייסדו וערכו יחד את הירחון "המעורר". ברנר ור' בנימין ראו בהוצאת "המעורר" משום שליחות, ואת החוברת הראשונה כתבו כמעט לבדם. כדי לגוון הם חתמו בשמות עט שונים על המאמרים בחוברת. ר' בנימין חתם על מאמר אחד בשם רדלר ועל שני בשם פלדמן. על השלישי החליט לחתום בשם ר' בנימין, והסבר על כך ניתן בספרו "מזבורוב ועד כנרת": על שם עט זה שיבח אותו ש"י עגנון:
ארץ ישראל
ב-1907 עלה לארץ ישראל בעלייה השנייה, והחל לעבוד כפועל חקלאי בפתח תקווה. לאחר מכן שימש כמזכיר הראשון של הגימנסיה העברית "הרצליה", ומשם עבר לייסד עם חבריו את קבוצת כנרת. ר' בנימין עבד במשרד הארצישראלי ביפו (בהנהלת ארתור רופין), שם עסק בהעלאת יהודי תימן. ר' בנימין היה פעיל ב"מלחמת השפות". באותו זמן הזדהה עם הסתדרות "הפועל הצעיר", והיה ממשתתפיו העיקריים של ביטאונה. כן השתתף בירחון של ברנר "רביבים" ובעיתון החרות הירושלמי. בשנת 1910 הקים ביפו הוצאת ספרים בשם "יפת" שהוציאה תרגומים של ספרות יפה.
כששמע על הטבח בכפר קאסם ב-1956, בגיל 76, הכריז ר' בנימין כי יעבור לגור בכפר לאות הזדהות עם תושביו, אך לא עשה כן.
אנרי פרמן
ביוגרפיה
אנרי פרמן הקים מפעל לבניית מטוסים עם שני אחיו ובנה מספר מטוסים שהראשון בהם נקרא אנרי פרמן III. באוגוסט 1909. למטוס היה מנוע בעוצמה של 50 כוחות סוס, גלגלים קפיציים. באוגוסט 1909 פרמן זכה בתחרות הטיסה למרחק הגדול ביותר כאשר טס 180 קילומטר בשלוש שעות וחמש דקות. הוא זכה בפרס על נשיאת שני נוסעים ומקום שני על גובה טיסה של 110 מטר. המטוס של פרמן הפך למטוס האירופאי הנפוץ ביותר לפני מלחמת העולם הראשונה ובשנת 1910 בתחרות האווירית לונדון מנצסטר הטיסו שני הטייסים Louis Paulhan, Claude Grahame-White מטוסים תוצרת פרמן.
הפארקים הטרופיים הגשומים של קווינסלנד
הפארקים הטרופיים של קווינסלנד (באנגלית: Wet Tropics of Queensland) הם יערות גשם מוגנים בשטח של 8,940 קמ"ר, המוכרזים כאתר מורשת עולמית. בשטח נמצאים של אוסטרליה היערות משתרעים לאורך צפון-מזרח מדינת קווינסלנד באוסטרליה, במקביל לשונית המחסום הגדולה, בין טאונסוויל לקוקטאון.
שם טוב אבן גאון
ספרו 'מגדל עוז'
בדרכו ליישב את השגות הראב"ד ישנם כמה אופנים: במקרים רבים הוא מבהיר שקושית הראב"ד היא בעטיה של טעות סופר בעותק הספציפי של היד החזקה שהיה ברשותו של הראב"ד, וכן להפך: בכמה מן המקומות דוחה אבן גאון את השגותיו של הראב"ד על ידי הבאת נוסח מקורי של דברי הרמב"ם שהיה ברשותו; לעיתים הוא מבסס את דבריו על דיון בסוגיות התלמודיות שעל-פיהן הוא מבאר מפני מה העדיף הרמב"ם לפסוק באופן מסוים; ובמקומות מסוימים מבאר הוא כיצד במהלך הסוגיה השתנתה דעת הגמרא אף לגבי עקרונות שנקטה בהם בתחילה כדבר פשוט, והרמב"ם הכריע שלא כפי הנראה מתחילת הסוגיה.
ספריית צ'סטר ביטי
אוספי המוזיאון
אוספי המוזיאון מחולקים לשתי תצוגות: "מסורות קדושות" ו"מסורות אמנותיות". האוספים כוללים כתבי יד קדושים, ציורים מיניאטוריים ופפירוסים. בין היתר מוצגים במוזיאון פפירוסים עתיקים של הברית החדשה (בהם פפירוסי צ'סטר ביטי) כתבי דת אסלאמיים וחפצי דת מהמזרח הרחוק. כמו כן מוצג בספריה השריד היחיד של הבשורה על פי מאני (כתב הקודש של דת המניכאיזם). האוסף האסלאמי כולל קוראן מהמאה ה-11 עם איורים של הקליגרף הפרסי אבן אל-בוואב.
אנציקלופדיה יודאיקה
אנציקלופדיה יודאיקה (Encyclopaedia Judaica) היא אנציקלופדיה המתמקדת בנושאי עם ישראל: יהדות, מדעי היהדות ותולדות עם ישראל שיצאה לאור בישראל באנגלית, בשנת 1972, ובה 16 כרכים ו-25,000 ערכים. בתחילת 2007 יצאה לאור מהדורה מחודשת של האנציקלופדיה, ב-22 כרכים.
הבוס הגדול
הבוס הגדול (באנגלית: The Big Boss; נודע לפני כן בארצות הברית כFists Of Fury בסינית מפושטת : 唐山大兄) הוא סרט אמנויות לחימה הונג קונגי משנת 1971. הבוס הגדול היה סרטו הגדול הראשון של ברוס לי. בתחילה, כוכב הסרט היה אמור להיות ג'יימס טיין, אולם הופעתו המרשימה של לי העבירה את טיין, אז כוכב גדול בהונג קונג, לשחקן משני. הצלחת הסרט הפכה את ברוס לי לכוכב ברחבי אסיה.
ינון שבטיאל
ביוגרפיה
במהלך שלוש השנים שבילה בסיני נחשף למרחבי מדבר סיני ולצפונותיו והיה מראשוני מטיילי סיני שנחשפו למקומות בהם בוצעו לראשונה טיולים באמצעות גלישה בחבלים של מפלי ענק, זורמים בחלקם, בוואדיות ובנקיקים עלומים. את אהבתו למדבר הביא עימו בשובו לקיבוץ והמשיך לטייל במרחבי מדבר יהודה, שם הכיר את הגאוגרף הראשי של רשות הטבע והגנים מנחם מרקוס, ממנו למד את תורת הסקרים ואותו לימד את תורת הגלישה מצוקים.
סקירה מקצועית
בשנת 2014 פרסם ד"ר שבטיאל ספר בנושא מחקריו, בשם: מקלטי מצוקים ומערכות מסתור בתקופה הרומית הקדומה, בהוצאת ספריית הלל בן חיים ללימודי היהדות.
מיסרח אר איל-קביר
ההשערות בדבר תפקיד החריצים
תאוריה אחת מתארכת את החריצים לתקופת בניית המקדשים במלטה, היינו כ-1500 שנים קודם לתקופת הברונזה, אלא שאין קשר גאוגרפי בין מיקומם של החריצים למיקום המקדשים שהוקמו בתקופה זו, והם סמוכים למקומות היישוב בתקופת הברונזה. אחרים סוברים כי נחצבו על ידי הפיניקים, היינו, החל במאה ה-7 לפנה"ס.
Moovit
אודות החברה
החברה גייסה למעלה מ-135 מיליון דולר בארבעה סבבי גיוס הון, אותם משקיעה החברה בעיקר בטכנולוגיה המאפשרת, בין היתר, להוסיף עיר חדשה למערכת כל 15 שעות ומיליוני משתמשים חדשים מדי חודש.
מרחביה (קיבוץ)
מֶרְחַבְיָה הוא קיבוץ בעמק יזרעאל, השוכן כ־2 ק"מ ממזרח לעפולה, לרגלי גבעת המורה, בסמוך למושב מרחביה. הקיבוץ, שנוסד בשנת 1929, נמצא בתחום השיפוט של המועצה האזורית עמק יזרעאל, והוא משתייך לתנועה הקיבוצית. השם מרחביה לקוח מפסוק בתהילים:.
היסטוריה
בשנת 1960 הוקם בקיבוץ המפעל הראשון בישראל לצינורות פלסטיים (פלסים). המפעל היה חלוץ בהחדרת השימוש בצינורות פלסטיק להשקיית מטעים ושדות, לביוב, לשקתות ועוד. מפעל "פלסים" הפך למקום התעסוקה העיקרי ומקור ההכנסה הראשי. ב-2011 רכשה קבוצת גאון אחזקות 51% ממניות המפעל, וביחד עם 20% מרכישה קודמת שלה, הייתה לבעלת המניות העיקרית במפעל, בעוד הקיבוץ נותר בעל מניות מיעוט (29%).
ג'ורג' השלישי, מלך הממלכה המאוחדת
מורשתו
בדעת הקהל זכה ג'ורג' השלישי הן לדמוניזציה והן לתשבחות. בשנים הראשונות למלכותו הוא זכה לאהדה רבה, שירדה לאחר אובדן המושבות במלחמת העצמאות של ארצות הברית. דעותיהם של ההיסטוריונים בהערכת דמותו היו חלוקות. היו כאלה שראו בו כאחראי לאובדן המושבות והאמריקנים שביניהם ראו בו רודן. הערכה מחודשת של דמותו במחצית השנייה של המאה ה-20 ראתה בו קורבן של מחלתו ושל הנסיבות. רובם של ההיסטוריונים רואים בתקופתו את המשך התהליך של אובדן כוחה של המלוכה.
פרוצרטוזאוריים
סוגים
חלק מהסוגים הועברו למשפחה סטוקסוזאוריים (Stokesosauridae).
בריכת דגים
כמויות גידול
בשנת 1953 היו בישראל כ-33,600 דונם של בריכות דגים, שקרוב ל-40% מהם השתמשו במים מלוחים. בשנת 1965 עלה שטח בריכות הדגים לכ-49,000 דונם, שייצרו כ-10,000 טון דגים בשנה. כ-65% משטח בריכות הדגים השתמשו במים מלוחים. בשנת 1971 ירד שטח הבריכות לכ-47,000 דונם והתפוקה עלתה לכ-12,500 טון, בעקבות הכנסת שיטות גידול חדשות תוך שימוש בהעשרת המים בחמצן.
שטרגליים
תיאור השטרגליים
אורכם של רוב השטרגליים נע בין 0.5 מ"מ לבין 2 מ"מ. אחד המינים הגדולים, Pennella balaenopterae, טפיל בגוף לוויתן, מגיע לאורך של 32 ס"מ. אחד המינים הקטנים, הזכרים של 'Sphaeronellopsis monothrix, צדפה ימית, אורכה מגיע ל-0.11 מ"מ.
מארש
היסטוריה
מקורו של המארש הוא כנראה צבאי. המלחינים ניסו לחקות את תנועות החיילים ובכך הצורה הבסיסית של המארש החלה להיווצר. המארשים הלהיבו את החיילים ונתנו להם מוטיבציה להילחם ולכן רבות לפני מלחמה נוגנו מארשים. המארשים החלו להיכתב באופן מסודר רק מהמאה ה-16 והלאה. עד אז המארשים היו רק קטעי תיפוף עם אלתורים של כלי בודד או מספר כלים.
אוניברסיאדת פורטו אלגרה (1963)
אוניברסיאדת הקיץ השלישית נערכה בפורטו אלגרה, ברזיל ב-1963, כאשר טקס הפתיחה והמשחקים נערכו באצטדיון האולימפי של העיר. במשחקים השתתפו 713 ספורטאים.
חבל הסודטים
גירוש הגרמנים בתום המלחמה
טרנספר מאורגן על פי הסכמות ועידת פוטסדאם התנהל בין החודשים ינואר-אוקטובר 1946. משלוח ראשון של 40 קרונות מגורשים יצא בסוף ינואר של 1946. כל מגורש הורשה לקחת איתו מטען של 60 ליטראות. 1.9 מיליון גרמנים גורשו לאזור האמריקאי בגרמניה, שהיה מאוחר יותר למדינת גרמניה המערבית. יותר ממיליון איש גורשו לאזור הסובייטי, אשר היה מאוחר יותר לגרמניה המזרחית. לכ-250,000 גרמנים אתנים שזוהו כאנטי-פשיסטים, וגרמנים אתנים שהיו חיוניים לתעשייה, הותר להישאר בצ'כוסלובקיה. עם זאת, משפחות רבות שלהן שמות משפחה גרמניים הוכרו כ"צ'כים" והותר להם להישאר בבתיהם. כך ואצלב קלאוס, נשיאה השני של הרפובליקה הצ'כית, ורודולף שוסטר, נשיאה השני של סלובקיה, נושאים שמות משפחה גרמניים.
שמות רחובות בתל אביב-יפו
שמות הרחובות נקבעים על ידי ועדת השמות של עיריית תל אביב-יפו המחליטה במקביל גם על שמות כיכרות, גנים, גשרים ועוד.
רחובות ביפו
מספר רחובות ביפו אשר נקראו על שם אישים ערביים או עות'מאנים שונו לאחר איחודה עם תל אביב לשמות בעלי הקשר יהודי או נייטרלי. דוגמה ידועה היא שדרות ירושלים שנקראו בעבר על שם המושל הטורקי ג'מאל פאשה. דוגמה נוספת היא רחוב יפת שנקרא בעבר "רחוב עג'מי" (כמו גם שכונת עג'מי אליה מוביל) על שמו של הקדוש הפרסי איברהים אלעג'מי, ושונה ליפת (בן נח), מייסד יפו על פי האגדה, כדי להדגיש את הקשר התנ"כי של יפו. גם סמטאות יפו העתיקה שהוחרבה כמעט במלואה בשנותיה הראשונות של מדינת ישראל קיבלו שמות עבריים חדשים.
רחובות נוספים ששינו את שמם
מלבד רחובות ביפו, שונו שמותיהם של מספר רחובות נוספים בשטחים שסופחו לעיר תל אביב וכן שמות רחובות ששונו על רקע אחר.
ביישנות
מאפיינים
ביישנות בדרך כלל נחווית במצבים פחות מוכרים, אם כי במקרים קיצוניים היא עלולה לקרות גם במצבים ויחסים עם אנשים מוכרים. כדי להתמודד עם תחושת חוסר הנוחות במצבים אלו, אנשים ביישנים לרוב נמנעים מאותם מצבים, אך כך הם נקלעים למעין "מעגל קסמים" בו המצב החברתי נשאר זר, בלתי מוכר ומאיים. בצורה זו הביישנות מנציחה את עצמה.